[Kyk] Liewe Lisa se lokprent bekendgestel! – Pieter Cloete
Home / Afrikaanse flieks en Teater / [Kyk] Liewe Lisa se lokprent bekendgestel!
LIEWE LISA se regie is deur Hendrik Cronje behartig, en hy vertolk ook die hoofrol van Daniel in die film. As skrywer, was die rol van Daniel in sy brein gegiet, wat aan die produksie die ekstra voordele van die karakter gebied het. Die regie van die film was nooit onderhandelbaar vir Hendrik nie, aangesien hy homself eerstens as 'n regisseur beskou, tweedens as 'n skrywer en derdens as 'n akteur. Om daardie redes het die broers besluit dat Hendrik die regisseur sou wees, asook die hoofrol sou vertolk.
Daniel (Hendrik Cronje) is deurmekaar en bekommerd oor sy toekoms. Hy gradueer binnekort en gaan sy loopbaan eersdaags begin, maar het 'n geheime droom om 'n skrywer te word. In sy strewe na opwinding, word hy vasgevang in 'n buite-egtelike verhouding met 'n invloedryke besigheidsman se vrou. Na die verhouding verby is, ontmoet Daniel vir Lisa (Elani Dekker), die dogter van dieselfde besigheidsman. Teen sy belange, raak Daniel verlief op Lisa. Die foute van sy verlede haal hom in en Daniel roep die koers wat die lewe vir hom bepaal het vaarwel en hy ontmoet vir Tom (Zane Meas) – 'n eenvoudige visserman. Daniel verwyl sy dae deur vis te vang en om met Tom te gesels oor die lewe en die liefde, en hy deel sy herinneringe van die verlies van sy lewensmaat. Tom onthul 'n ander kant van homself aan Daniel en help hom om sy ware potensiaal te bereik.